 Badhasaabka gobolka Sanaag Axmed Cabdi Falaay, ayaa arrintaas ka hadlay, isla markaana labada Xisbi ee kale ugu baaqay inaanay ku dayannin Tallaabooyinka Xisbiga WADDANI, waxaanu sheegay inay Xukuumad ahaan il-dhaw ku eegi doonaan tallaabooyinka Xisbiyada maaddaama oo aan olole doorasho wakhtigiisii la gaadhin, iyadoo goaan ka gaadhista ficillada Xisbiyada ay masuul ka yihiin Guddiga doorashooyinka Qaranka iyo Guddiga Anshaxa ee arrimaha doorashooyinka iyo diiwaangelinta. 